|  |  |  |
| --- | --- | --- |
| **Публикувано на 03.12.2024 г.** | | |
| **№, дата на получаване** | **Данни на подателя (име), въпрос** | **Разяснение от Управляващия орган** |
| **№ 1,**  **20/11/2024** | Борис Колчагов  Здравейте , имат ли право студенти да кандидатстват по програма Млад фермер | Да, студентите са допустими кандидати по интервенцията, като същите трябва да отговарят на изискванията, заложени в насоките за кандидатстване по интервенция II.Д.1. „Стартова помощ за установяване на млади земеделски стопани в селското стопанство“ от Стратегически план за развитие на земеделието и селските райони на Република България за периода 2023-2027 година. |
| **№ 2,**  **20/11/2024** | Ваня Ганчева  Здравейте,  Мога ли да ви помоля за разяснение относно приема за  ***„Стартова помощ за установяване на млади земеделски стопани в селското стопанство“ и ако може информация кой изготвя проектите за кандидатстване и необходими документи.***  *Очаквам вашия отговор и ви благодаря предварително.*  *Хубав и успешен ден!* | С изискванията, както и необходимите документи за кандидатстване може да се запознаете от Утвърдените насоки за кандидатстване, които са публикувани на [интернет страницата](https://www.mzh.government.bg/bg/) на Стратегическия план на следния електронен адрес <https://sp2023.bg/index.php/bg/proceduri/otvoreni-proceduri/otvoren-p-rvi-priem-po-intervencia-ii-d-1-startova-pomos-za-ustanovavane-na-mladi-zemedelski-stopani-v-selskoto-stopanstvo>  и в СЕУ: <https://seu.dfz.bg/drupal/?q=D1>  Национална служба за съвети в земеделието предоставя безвъзмездни консултантски услуги на регистрирани земеделски стопани, в това число и по отношение на кандидатстването по интервенцията. |
| **№ 3,**  **20/11/2024** | Синтия Стоянова  Здравейте, имам въпрос относно първоначалната регистрация на земеделския производител по Наредба 3 от 1999 г., като едно от условията за кандидатстване по Млад фермер.  Имам сключени 10 годишни договори за аренда на земеделски земи в две землища с начало на валидност от 01.10.2024 г. , т. е от началото на стопанската 2024/2025 г. Към момента все още не съм регистрирана като земеделски производител, тъй като в общината където се намират тези землища все още няма издадени Заповеди и споразумения по чл.37в , ал.2 от Закона за собствеността и опазването на земеделските земи. Има устно разпределение и знам къде ще ме настанят така да се каже  и на база на него са засяти площите с пшеница. Въпросът ми е дали да изчакам да излезнат Заповедите към споразуменията и самите споразумения,  или да се регистрирам с имотите по договори за аренда , ако такаво няма към крайния срок за подаване на заявленията за подпомагане , и като излазне споразумението тогава да се пререгистрирам един вид.  Благодаря предварително и ще очаквам отговор от Ваша страна на този имейл. | Кандидатите следва да бъдат регистрирани като земеделски стопани по реда на Наредба № 3/1999 г. преди не повече от 24 месеца, считано от датата на подаване на заявлението за подпомагане.  Доказването на изискуемия минимален икономически размер от 8000 евро е с документи за собственост и/или договори за наем и/или договори за аренда или Заповеди и споразумения по чл.37в, ал.2 от Закона за собствеността и опазването на земеделските земи, изискванията за които са посочени в т. 5 от Раздел 7 от Условията за кандидатстване. Когато земята, върху която са разположени културите, включени при определяне на изискуемия минимален икономически размер на стопанството от над 8000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът трябва да има имоти, включени в споразумението за масиви, за същия размер на площта на земята, върху която са разположени тези култури, които да са негова собственост и/или да са наети/арендувани с минимален срок на действие пет години, като е допустимо не повече от 24 месеца от срока да е изтекъл към датата на подаване на заявлението за подпомага.  При доказване на минималния икономически размер с имотите, които са включени в договорите Ви за аренда, няма пречка да се регистрирате на тяхно основание като земеделски стопанин. Ако културите, с които се доказва минимален икономически размер са засадени върху имоти, които са включени в Заповеди и споразумения по чл.37в , ал.2 от Закона за собствеността и опазването на земеделските земи, то регистрацията по реда на Наредба № 3/1999 г. следва да се извърши с тези документи, доказващи правно основание за ползването им.  В допълнение Ви информираме, че крайният срок за подаване на заявления за подпомагане по интервенцията в рамките на обявения прием е до 27.01.2025 г. |
| **№ 4,**  **21/11/2024** | nikolai nikolov  Добър ден, казвам се \*\*\*\*\*\*\*\*\*\*\*\*\*\*, на \*\*\*\*\*\*\*\*\* години.  От \*\*\*\*\*\*\*\*\* г. до \*\*\*\*\*\*\*\*\* година бях Директор на \*\*\*\*\*\*\*\*\*\*\*\*, гр. \*\*\*\*\*\*\*\*\*\*, към \*\*\*\*\*\*\*\*\*\*\*\*\*.  Имам желанието да кандидатствам за Интервенция II.Д.1. „Стартова помощ за установяване на млади земеделски стопани в селското стопанство“.  **Въпроса ми:**  Имам ли право да кандидатствам по Интервенция II.Д.1. „Стартова помощ за установяване на млади земеделски стопани в селското стопанство“, след къто съм бил директор на стопанство, в което се обработваха дивечовите ниви и културите от орехи създадени преди 80 г. ?  Благодаря Ви , успешен ден. | Млади земеделски стопани са лица, които към датата на подаване на заявлението за подпомагане са на възраст между 18 и не повече от 40 навършени години (включително) и се установяват за **пръв път** като **ръководител** на земеделско стопанство, или вече са се установили през последните 24 месеца преди подаване на заявлението за подпомагане. Лицата следва да притежават съответни професионални умения и компетентности.  Съгласно т. 2 от раздел 7 „Допустими кандидати/бенефициенти“ от „I. Критерии за допустимост на кандидатите“, към датата на подаване на заявлението за подпомагане кандидатите трябва да:  2.1. са регистрирани за първи път като земеделски стопани по реда на Наредба № 3 от 1999 г. за създаване и поддържане на регистър на земеделските стопани (Наредба № 3 от 1999 г.), обн., ДВ, бр. 10 от 1999 г.;  2.2. са започнали да отглеждат животни в собствен/нает животновъден обект и/или да стопанисват земя с цел производството на земеделска и животинска продукция.  Следва да имате предвид, че не се считат за изпълнени условията на т. 2.1 и т. 2.2 от „I. Критерии за допустимост на кандидатите“, когато някое от събитията е настъпило по-рано от 24 месеца от датата на подаване на заявлението за подпомагане по отношение на юридическо лице, чийто мажоритарен дял от капитала се притежава/се е притежавал от кандидат по т. 1 от I. „Критерии за допустимост на кандидатите“, както и в случаите, в които е имал качеството на управляващ и представляващ юридическото лице и/или едноличния собственик на капитала на кандидата ЕООД или физическото лице - собственик на кандидата едноличен търговец, и/или едноличен търговец, чието предприятие се притежава/се е притежавало от кандидат по т. 1 от I. „Критерии за допустимост на кандидатите“. |
| **№ 5,**  **21/11/2024** | Георги Георгиев  **Здравейте, по**[**Интервенция II.Д.1. „Стартова помощ за установяване на млади земеделски стопани в селското стопанство“**](https://seu.dfz.bg/drupal/?q=D1)**имам следният въпроси:**  1. Допустимо ли да се кандидатства с едногодишни договори за наем на земя за стопанската 24/25, за стопанската 25/26, за стопанската 26/27, за стопанската 27/28, за стопанската 28/29, които да се впишат в общинска служба земеделие и ще покрият изискуемия период от 5 години;  2. Допустимо ли да се кандидатства с едногодишен  договор за наем на земя за стопанската 24/25 и 7 годишен договор на същата земя, сключен към дата на кандидатстване,  но влизащ в сила от стопанската 25/26?  3. Може ли след подаване на проектното предложение кандидатът да закупи заявеният по бизнес плана ДМА? | 1. Договорите за наем и/или аренда, включени при определяне на **изискуемия минимален икономически размер на стопанството от над 8000 евро СПО**, трябва да са влезли в сила към датата на подаване на заявлението за подпомагане и да са с минимален срок на действие пет години, като към датата на подаване на заявлението за подпомагане може да са изтекли не повече от 24 месеца от срока. 2. Виж отговор на въпрос по т. 1 3. Кандидатът може да започне изпълнението на бизнес плана си след подаване на заявлението за подпомагане. |
| **№ 6,**  **21/11/2024** | Георги Георгиев  Зравейте,  допустимо ли е по процедурата Интервенция II.Д.1. „Стартова помощ за установяване на млади земеделски стопани в селското стопанство“ да кандидатства млад земеделски производител с едногодишни договори за наем за всяка стопанска година, а именно за стопанска 24/25. за стопанска 25/26, за стопанска 26/27, за стопанска 27/28, за стопанска 28/29 и за стопанска 29/30 година. | Виж отговор на въпрос № 5 от 21/11/2024 г. |
| **№ 7,**  **21/11/2024** | Димитър Димитров  Моля за разяснения по следните въпроси във връзка с кандидатстването по интервенция   „II.Д.1. Стартова помощ за установяване на млади земеделски стопани в селското стопанство“:     1. В Ръководството за подаване на заявление за подпомагане по интервенциите от Стратегическия план за развитие на земеделието и селските райони за периода 2023-2027г. е описано, че за генерирането на УРН е необходимо подаване на електронна заявка за създаване на уникален регистрационен номер (УРН).   Моля за разяснение какъв е начина за подаване на „електронна заявка за създаване на уникален регистрационен номер (УРН)“?     1. В Условията за кандидатстване по интервенция „II.Д.1. Стартова помощ за установяване на млади земеделски стопани в селското стопанство“ е записано, че Договорите за наем и/или аренда по т. 2. 4. и 2. 5., включени при определяне на изискуемия минимален икономически размер на стопанството от над 8000 евро СПО, трябва да са с минимален срок на действие пет години, като към датата на подаване на заявлението за подпомагане може да са изтекли не повече от 24 месеца от срока.   Наетата от кандидата земя за доказване на минималния обем на стопанството e с 5 годишен договор, но същата е включена в споразумения за ползване съгласно по чл.37в и чл.37ж от ЗСПЗЗ.  Допустимо ли е земята за която кандидата е представил 5 годишни договор за аренда да бъде различна от земята на която ще бъде извършено засаждането на съответните култури тъй като тя се ползва чрез споразумения за ползване по чл.37в и чл.37ж от ЗСПЗЗ за доказване на минималния обем на стопанството.   1. Възможно ли е подаване на заявление за подпомагане по по интервенция„II.Д.1. Стартова помощ за установяване на млади земеделски стопани в селското стопанство“ от профилв СЕУ различен от този на кандидата? 2. Възможно ли е зареждане на данни / Работни формуляри/ от един профил и зареждането им в друг профил, каквато възможност има в ИСУН 2020?   Благодаря за отговорите!!! | 1. В СЕУ е публикувана детайлна информация за начина на създаване на уникален регистрационен номер, на следния електронен адрес: https://seu.dfz.bg/drupal/?q=URN 2. Когато земята, върху която са разположени културите, включени при определяне на изискуемия минимален икономически размер на стопанството от над 8000 евро СПО, се обработва на база на споразумение за масиви за ползване на земеделските земи, изготвено на основание чл. 37в, ал. 2 от Закона за собствеността и ползването на земеделските земи, кандидатът трябва да има имоти, включени в споразумението за масиви, за същия размер на площта на земята, върху която са разположени тези култури, които да са негова собственост и/или да са наети/арендувани с минимален срок на действие пет години, като е допустимо не повече от 24 месеца от срока да е изтекъл към датата на подаване на заявлението за подпомагане. 3. Подписване с КЕП и подаване на заявление за подпомагане (зареждане в ИСАК) по отворения прием по интервенция „II.Д.1. Стартова помощ за установяване на млади земеделски стопани в селското стопанство“ се извършва единствено от профила на кандидата (бенефициента). Не е допустимо подаване на заявление за подпомагане от упълномощено лице 4. Не е възможно зареждане на данни от един профил в друг профил. |
| **№ 8,**  **21/11/2024** | Martin Ivelinov  Здравейте!  Ще кандидатствам по Интервенция II.Д.1.  Имам диплома за завършено средно образование със специалност “Техник на селскостопанска техника”, както и диплома за висше образование - бакалавър, със специалност “Земеделска техника и технологии” (професионално направление: 5.1 Машинно инженерство).  По критериите за подбор и предварителна оценка на кандидатите става видно, че дипломата ми за средно образование ми носи 5 точки. В същото време същата специалност, придобита на ниво висше образование (бакалавър), не ми носи никакви точки, макар че е с насоченост към селското стопанство.  Моля да ми дадете обяснение защо това е така.  Благодаря предварително! | За предоставяне на точки и предимство по критерий за подбор № 6.1 „Кандидатът има завършено висше образование в областта на селското стопанство, ветеринарната медицина, или икономическо образование със земеделска насоченост, или ще завърши в рамките на изпълнението на проектното предложение“ към датата на подаване на заявлението за подпомагане кандидатът трябва да има завършено висше образование или да планира към датата на подаване на искането за второ плащане да завърши висше образование в областта на селското стопанство, ветеринарната медицина и/или икономическо образование със земеделска насоченост, посочени в т. 5 от раздел 2 „Определения“, а именно „образователно-квалификационна степен бакалавър или магистър по всички специалности от професионални направления "Растениевъдство", "Растителна защита", "Животновъдство", "Ветеринарна медицина" и специалности в областта на аграрната икономика, управление на агробизнеса, агробизнес и подобни от професионални направления "Администрация и управление" и "Икономика".  Специалността на придобитата от Вас диплом за висше образование не попада в обхвата на т. 7 от раздел 2 „Определения“ от Условията за кандидатстване |
| **№ 9,**  **22/11/2024** | Георги Георгиев  Уважаема комисия,  моля за разяснение относно:  При кандидатстване и преди подписване на Административен договор, земеделски производител, който сега се регистрирал като такъв, но понеже е пчелар и е зимен период и няма стопански процес, необходимо ли е да има активна земеделска дейност в НАП?  Моля за конкретен отоговор - кандидатите по мярката преди подписване на договор задължени ли са да се осигуряват като земеделски стопани и съответно да плащат осигуровки под този код на дейност? | В срок до изтичане на пет години от датата на подаване на заявлението за подпомагане и бизнес плана бенефициентът е длъжен да се осигурява по реда на Кодекса за социално осигуряване с изключение на бенефициенти, за които се установи, че ползват отпуск и обезщетение в случай на бременност, раждане и отглеждане на дете до 2 годишна възраст. |
| **№ 10,**  **23/11/2024** | Красимир Краси  Във връзка с отворен прием по  интервенция II.Д.1. „Стартова помощ за установяване на млади земеделски стопани в селското стопанство“, Моля за разяснения във връзка с Условията за кандидатстване, а именно:  1. В Приложение №\_3\_Информация за попълване на заявление за подпомагане и бизнес план в СЕУ точка 5 се иска информация „Информация за професионални умения и компетентности, в случай че физическото лице кандидат или собственикът на ЕТ или ЕООД кандидат притежава такива към дата на подаване на заявление за подпомагане:“  Моля за разяснение дали се Посочват данни за номера и датата на издаване на дипломата за висше образование или средно такова само ако е в сферата на земеделието с което се заявява и точки по критерий за подбор, или се посочва информация за дипломата без значение от сферата на нейното придобиване.  2. В Приложение №\_3\_Информация за попълване на заявление за подпомагане и бизнес план в СЕУ в таблица III.В.1. Описание на планираните инвестиции и дейности, които ще бъдат извършени в рамките на периода за проверка изпълнението на бизнес плана, колона „Индикативна стойност“ каква информация следва да се попълва? (Стойност СПО, левова стойност на инвестицията, на планираното обучение, планирана дата на реализация или друга информация).   1. във връзка с Критерии за подбор 4. „Проекти, водещи до цифровизация, опазване на околната среда или справяне с климатичните промени.“в Приложение № 7 към Условията за кандидатстване и по-конкретно в т. 1.4 „Цифровизация и модернизация на производствените машини и оборудване, е посочено, че може да се извърши инвестиция в електропастири.“ В тази връзка попада ли в обхвата на Приложение № 7 към Условията за кандидатстване инвестиция в електропастир за опазване на стопанството от набези на диви животни (дива свиня, мечка, елени и др.). Въпросът се отнася както за животновъдни стопанства с пчелини, така и за растениевъдни стопанства.   4. във връзка с Критерии за подбор 4. „Проекти, водещи до цифровизация, опазване на околната среда или справяне с климатичните промени.“в Приложение № 7 към Условията за кандидатстване изграждане на системи за видео наблюдение на земеделското стопанство. Видео наблюдението ще се използва както за установяване на моментното състояние в стопанството и на отглежданите в него култури / животни / пчелни семейства и т.н. така и за охрана на отглежданите култури / животни в стопанството.  5. В Условията за кандидатстване, раздел14. Изискуеми документи, в т.ч. документи, доказващи съответствие с критерии за подбор/оценка I ПРИЛОЖЕНИ ОБЩИ ДОКУМЕНТИ точка 5 е описано, че се изисква „Документ за собственост на животновъдните сгради и помещения и/или документ за ползване на животновъдните сгради или помещения или на земята, върху която са разположени пчелините (в случай на пчеларство)“  Моля за разяснение при кандидатстване със животни Калифорнийски червеи, Oхлюви, Зайкини—майки също ли се изисква задължително същите да се отглеждат само в сграда, тъй като технологията на отглеждане изисква те да се отглеждат на открита площ.  6. В Условията за кандидатстване, раздел14. Изискуеми документи, в т.ч. документи, доказващи съответствие с критерии за подбор/оценка I ПРИЛОЖЕНИ ОБЩИ ДОКУМЕНТИ се изискват по точка 1 . Заявление за подпомагане и Бизнес план по образец. Попълва се в електронен формат в СЕУ и по т. 10 Декларация съгласно приложение № 5 по чл. 4а, ал. 1 от ЗМСП. Така изискуемите документи в каква форма следва да се прикачат - „pdf”, “jpg”, “doc/docx” , “xls”/xlsx”, „rar” или „zip”. Задължително ли е да бъдат подписвани или може да се прикачат в “doc/docx” , “xls”/xlsx”? | 1. Посочват се данни за професионални умения и компетентности, съгласно указанията към т. 5 от Приложение № 3. Уточняваме, че в т. 24 от Раздел „Определения“ е посочена дефиницията на „Професионални умения и компетентности“; 2. Към таблица III.В.1 са предоставени указания за начина на попълването й. В зависимост от посочената дейност/инвестиция, следва да се опише съответстващата мерна единица, количество и др. данни в приложимите колони за това, което е описано. Информацията, която се попълва за съответните години трябва да бъде съобразно избраната крайна дата на периода за проверка изпълнението на бизнес плана. Обръщаме внимание, че независимо от заложените индикативни години за изпълнение на планираните инвестиции/дейности на земеделското стопанство, изпълнението на поне една от тях трябва да започне до девет месеца, считано от датата на решението за отпускане на помощта, но не по-рано от подаване на заявлението за подпомагане. 3. *„Електропастир“* попада в обхвата на т. 1.4.1. от Приложение № 7 към Условията за кандидатстване, като няма изрично изискване по какъв начин ще се осигури функционирането на системата. Обръщаме Ви внимание, че в т. 8 от раздел 12 „Критерии за подбор и предварителна оценка“ от Условията за кандидатстване е посочен подхода за оценка по критерий № 4. 4. „*Системи за видео наблюдение*“ попадат в обхвата на т. 1.4.1. от Приложение № 7 към Условията за кандидатстване. Обръщаме Ви внимание, че в т. 8 от раздел 12 „Критерии за подбор и предварителна оценка“ от Условията за кандидатстване е посочен подхода за оценка по критерий № 4. 5. Съгласно т. 2.5 от Раздел 7 „Критерии за допустимост на кандидатите“ от УК, към датата на подаване на заявлението за подпомагане кандидатите трябва да са собственици и/или наематели на животновъдните сгради и помещения, използвани за животновъдната дейност, в случай че развиват такава, като съгласно т. 5 договорите за наем и/или аренда по т. 2. 4. и 2. 5., включени при определяне на изискуемия минимален икономически размер на стопанството от над 8000 евро СПО, трябва да са влезли в сила към датата на подаване на заявлението за подпомагане и са с минимален срок на действие пет години, като към датата на подаване на заявлението за подпомагане може да са изтекли не повече от 24 месеца от срока. 6. Електронно базираният документ „заявление за подпомагане и бизнес план“ е наличен в СЕУ и същият се попълва, без да е необходимо да се прилага като част от документите за кандидатстване. Към насоките за кандидатстване е налично Приложение № 3, което е предоставено с цел информация и за улеснение на кандидатите, като то е идентично с данните, които се попълват в СЕУ при подаване на заявлението за подпомагане.   По отношение на документа по т. 10, същият е по образец, утвърден от министъра на икономиката и индустрията и се попълва от страна на кандидата, съгласно указанията за попълването му. Подаването на заявлението за подпомагане и бизнес плана (уеб базиран документ), както и всички документи към него се удостоверява с КЕП на кандидата чрез СЕУ, като не се допуска подаването му от упълномощено лице. В тази връзка, и с оглед на разпоредбата на чл. 7, ал. 4 и ал. 5 от Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, за документа по т. 10 не се изисква подпис от кандидата. |